ŉ Vrou van Houston in Amerika is in ŉ trompop botsing dood nadat sy haar man en vermoedelik sy minnares agternagesit het.

Die ongeluk het laat Donderdagmiddag plaasgevind.

Nancy Acosta het glo eers haar vervreemde man se motor van agter gestamp toe sy beheer oor haar motor verloor het en ŉ blou Honda CRV reg van voor getref het. Sy is op die toneel dood verklaar. Die man in die Honda CRV is in ŉ kritieke toestand na ŉ hospitaal geneem vir verdere behandeling.

Acosta se man en die vrou wat saam met hom in die motor was, is nie beseer nie.

Acosta laat drie kinders agter.

Volgens haar vriende was sy in ŉ ongelukkige verhouding vasgevang ondanks al haar opofferings.

Bron: Khou, ABC7, ABC13

